**-POSEBNI DIO-**

**GODIŠNJE IZVJEŠĆE O IZVRŠENJU FINANCIJSKOG PLANA**

**ZA 2024. GODINU**

**Zavoda za javno zdravstvo Međimurske županije**

* **UVOD**

**DJELOKRUG RADA ZAVODA ZA JAVNO ZDRAVSTVO MEĐIMURSKE ŽUPANIJE**

Zavod za javno zdravstvo Međimurske županije je zdravstvena ustanova organizirana za obavljanje preventive primarne i specijalističko-dijagnostičke javnozdravstvene djelatnosti koja obuhvaća:

- Djelatnost za epidemiologiju zaraznih bolesti te kroničnih nezaraznih bolesti

- Djelatnost kliničke mikrobiologije

- Djelatnost školske i adolescentne medicine

- Djelatnost za javno zdravstvo i promicanje zdravlja

- Djelatnost za zdravstvenu ekologiju

- Djelatnost za zaštitu mentalnog zdravlja, prevenciju i izvanbolničko liječenje ovisnosti

Javnozdravstvenu djelatnost Zavod obavlja kao javnu službu.

Zavod za javno zdravstvo Međimurske županije je proračunski korisnik jedinice lokalne i područne (regionalne) samouprave i svojim poslovanjem obavlja zdravstvenu djelatnost na načelima sveobuhvatnosti, kontinuiranosti, dostupnosti i cjelovitog pristupa u primarnoj zdravstvenoj zaštiti, te specijaliziranog pristupa u specijalističko-konzilijarnoj zdravstvenoj zaštiti, i to s osnova:

A. sklopljenog Ugovora s Hrvatskim zavodom za zdravstveno osiguranje o provođenju

- primarne zdravstvene zaštite iz obveznog zdravstvenog osiguranja prema vrsti zdravstvene zaštite: higijensko-epidemiološke, preventivno-odgojnih mjera zdravstvene zaštite školske djece i studenata, provođenje javnog zdravstva i zdravstvena zaštita mentalnog zdravlja, prevencije i izvanbolničkog liječenja ovisnika

- specijalističko-dijagnostičke zdravstvene zaštite medicinske mikrobiologije s parazitologijom,

B. općeg akta HZZO-a na ime pružanja zdravstvenih usluga Djelatnosti kliničke mikrobiologije stacionarnim pacijentima Županijske bolnice Čakovec,

C. neposrednog plaćanja zdravstvenih usluga od strane korisnika izvan obveznog odnosno osnovnog zdravstvenog osiguranja,

Na zahtjev osnivača Zavod aktivno sudjeluje u izradi i provedbi plana zdravstvene zaštite, planova promicanja zdravlja, prevencije te ranog otkrivanja bolesti za područje Međimurske županije.

* **OBRAZLOŽENJE PROGRAMA**

|  |
| --- |
| ***PROGRAM:* PROVOĐENJE ZDRAVSTVENE ZAŠTITE** |
| **Opis programa**:  Financijskim planom sredstva su planirana za provođenje programa zdravstvene zaštite, a sastoji se od sljedećih aktivnosti:   * Aktivnost Aktivnost A100001: Redovna djelatnost Zavoda za javno zdravstvo * Aktivnost A100002: Centralno financiranje specijalizacija * Aktivnost A100003: Program usmjeren unapređenju mentalnog zdravlja, prevenciji i liječenju ovisnosti u Međimurskoj županiji * Aktivnost A100004: Savjetovalište za prevenciju prekomjerne tjelesne težine i debljine * Aktivnost 1009A100901: Decentralizirane funkcije u zdravstvu-opremanje i održavanje * Aktivnost 1009A100904: Monitoring vodoobskrbnog sustava * Aktivnost 1009A100917: Monitoring invazivnih vrsta komaraca * Aktivnost 1009A100924: Promocija javno-zdravstvenih programa   **Aktivnost A100001: Redovna djelatnost Zavoda za javno zdravstvo**  Redovna djelatnost odnosi se na ukupno poslovanje Zavoda za javno zdravstvo Međimurske županije.  Zavod za javno zdravstvo Međimurske županije obavlja sljedeće poslove i programe:  – zdravstvenog prosvjećivanja s promicanjem zdravlja i prevencije bolesti  – provodi specifičnu i preventivnu zdravstvenu zaštitu djece i mladeži, osobito u osnovnim i srednjim školama te visokim učilištima na svom području  – prati, proučava, evaluira i izvješćuje o zdravstvenim potrebama i funkcionalnoj onesposobljenosti starijih ljudi te predlaže zdravstvene mjere za svoje područje  – prikuplja, kontrolira i analizira statistička izvješća iz područja zdravstva, uključujući bolesti  ovisnosti, na razini jedinica područne (regionalne) samouprave za potrebe Hrvatskog zavoda za  javno zdravstvo  – na zahtjev župana odnosno gradonačelnika prati i ocjenjuje zdravstveno stanje stanovništva na tom području  – kontinuirano provodi mjere higijensko-epidemiološke zaštite s epidemiološkom analizom stanja na području jedinice područne (regionalne) samouprave i po potrebi provodi protuepidemijske mjere te nadzire provođenje obveznih imunizacija  – provodi mjere gerontološke zdravstvene zaštite  – analizira epidemiološko stanje, planira, predlaže i sudjeluje u provođenju mjera i aktivnosti za  sprječavanje, rano otkrivanje i suzbijanje bolesti ovisnosti  – provodi zaštitu mentalnog zdravlja i izvanbolničko liječenje ovisnosti, što obuhvaća prevenciju i rano otkrivanje svih psihičkih poremećaja, dijagnostiku, liječenje i rehabilitaciju svih oblika ovisnosti, kao i mjere očuvanja mentalnog zdravlja u zajednici  – surađuje sa zdravstvenim i drugim ustanovama i zdravstvenim radnicima u provedbi dijagnostike i liječenja bolesti ovisnosti te rehabilitacije i društvene integracije ovisnika  – prati provedbu mjera dezinfekcije, dezinsekcije i deratizacije te provodi preventivne i  protuepidemijske postupke dezinfekcije, dezinsekcije i deratizacije za područje jedinice područne (regionalne) samouprave  – obavlja mikrobiološku djelatnost od interesa za jedinicu područne (regionalne) samouprave  – prati, proučava, analizira i ocjenjuje zdravstvenu ispravnost vode za ljudsku potrošnju, vode za  rekreaciju i fizikalnu terapiju, površinske i otpadne vode, stanje vodoopskrbe te zdravstvenu  ispravnost namirnica i predmeta opće uporabe za područje jedinice područne (regionalne)  samouprave  – sudjeluje u izradi i provedbi pojedinih programa zdravstvene zaštite u izvanrednim prilikama  – prati, analizira i ocjenjuje utjecaj okoliša i hrane na zdravstveno stanje stanovništva jedinice  područne (regionalne) samouprave  – sudjeluje u planiranju, predlaganju i provođenju mjera promicanja tjelesnog, mentalnog i  spolnog/reproduktivnog zdravlja  – sudjeluje u planiranju, predlaganju i provođenju mjera za sprečavanje, rano otkrivanje i suzbijanje kroničnih nezaraznih bolesti, uključujući bolesti ovisnosti  – obavlja raspodjelu obveznih cjepiva ordinacijama na primarnoj razini zdravstvene djelatnosti na području jedinice područne (regionalne) samouprave  – može obavljati stručne poslove zaštite okoliša sukladno posebnim propisima vezano uz zaštitu  okoliša i zaštitu zraka  – obavlja i ostale poslove za potrebe obavljanja javnozdravstvene djelatnosti sukladno posebnim propisima |
| **Zakonske i druge pravne osnove programa**:   * Zakon o obveznom zdravstvenom osiguranju, * Zakon o zdravstvenoj zaštiti, * Zakon o dobrovoljnom zdravstvenom osiguranju, * Zakon o kvaliteti zdravstvene zaštite i socijalne skrbi, * Pravilnik o standardima i normativima prava na zdravstvenu zaštitu iz obveznog osiguranja, * Pravilnik o pravima, uvjetima i načinu ostvarivanja prava iz obveznog zdravstvenog osiguranja, * Zakon o radu, * Zakon o plaćama u javnim službama, * Uredba o nazivima radnih mjesta i koeficijentima složenosti poslova u javnim službama Temeljni KU za javne službe, * KU za djelatnost zdravstva i zdravstvenog osiguranja, * Zakon o zaštiti na radu, * Zakon o proračunu, * Zakon o javnoj nabavi, * Pravilnik o proračunskom računovodstvu i računskom planu, * Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave * Odluka o minimalnim financijskim standardima za decentralizirane funkcije * Ostali važeći zakoni, uredbe i podzakonski propisi |
| **Ciljevi provedbe programa:**  ***Glavni cilj*** je očuvanje i unapređenje zdravlja te sprječavanje i rano otkrivanje bolesti.  ***Specifični ciljevi su***:   * promicanje zdravlja i prevencija bolesti * rano otkrivanje i sprečavanje širenja zaraznih bolesti * rano otkrivanje nezaraznih bolesti * unapređenje i zaštita mentalnog zdravlja * praćenje zdravstvenog stanja i unapređenje zdravlja djece i mladeži * osiguranje brze i pouzdane dijagnostike infekcija * praćenje stanja i osiguravanje zdravog okoliša * uvođenje i osiguranje sustava kvalitete * potpuna informatizacija djelatnosti Zavoda * trajno stručno usavršavanje zaposlenika   **Cilj : Povećati broj cijepljenih osoba protiv HPV-a**   |  |  |  |  |  |  |  | | --- | --- | --- | --- | --- | --- | --- | | ***Pokazatelj***  ***Rezultata*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2024.)*** | ***Ostvarena vrijednost (2024.)*** | | Postotak procijepljenosti školske djece protiv virusa HPV | Povećanjem postotka procijepljenosti smanjuje se rizik širenja zarazne bolesti | % | 40 %\* | Zavod | 50 % | 62% |   Procijepljenost učenika osmih razreda u školskoj godini 2023/24 je 62% čime smo za 12% nadmašili ciljanu vrijednost za 2023/24. godinu.  Kontinuiranim nadzorom nad provedbom cijepljenja, edukacijom školske djece te individualnim savjetovanjem osoba koje odbijaju cijepljenje postižu se željeni rezultati.  **CILJ : Povećanje odaziva na probir za rak dojke i debelog crijeva**   |  |  |  |  |  |  |  | | --- | --- | --- | --- | --- | --- | --- | | ***Pokazatelj***  ***Rezultata*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2024.)*** | ***Ostvarena vrijednost (2024.)*** | | Odaziv na probir za rak dojke (D), debelog crijeva (DC) | Nastavak provedbe programa ranog otkrivanja raka i praćenje broja novootkrivenih malignih oboljenja | udio | 77% (D)  35% (DC) | Zavod | 78% (D)  36% (DC) | 77% (D)  35% (DC) |   **Obrazloženje :**  Odaziv na Nacionalni program ranog otkrivanja raka dojke  U 8. krugu koji je započeo 22.03.2023. godine pa do sada odaziv za Međimursku županiju iznosi 77%, što je samo 1% manje s planiranim odazivom od 78%.  Trenutni odaziv se odnosi na 14 godišta žena – godišta kod kojih je pozive primilo više od 80% osoba iz te ciljane grupe. Odaziv je najbolje pratiti kada završi cijeli krug, budući tada većina neodazvanih žena primi i ponovni poziv, čime se odaziv povećava (8. krug će završiti 23.3.2025.g, te će 24.3.25. započeti 9. ciklus).  Budući da će se u 9. ciklusu uključiti dva nova godišta te u 10. ciklusu još dodatna dva godišta, osobe u dobi od 49 i 48 godina (u mlađim dobnim skupinama nam je u 7. ciklusu bio najniži odaziv) i osobe u dobi od 71 i 72 godine (u najstarijim dobnim skupinama nam je bio nešto viši odaziv, ali ne i najviši), pa ćemo biti zadovoljni ukoliko se odaziv zadrži na 77%.  Odaziv na Nacionalni program ranog otkrivanja raka debelog crijeva  U 6. ciklusu koji je započeo 12. rujna 2023. godine pa do sada, prve pozive smo uputili na samo 9 godišta (ali smo testove slali i ostalim godištima) te odaziv na test kod njih iznosi 32%, što je manje nego što je bilo planirano za 2024. godinu. No, odaziv za mlađih šest godišta (rođeni 1964., 1965., te od 1970.-1973. godine) sada iznosi 31%, dok je u proteklom 5. ciklusu iznosio 25,5% (to su mlađa godišta kod kojih je odaziv manji), dok je cjelokupni odaziv u 5. krugu iznosio 35%. Stoga možemo zaključiti da nam je odaziv bolji od planiranog, iako nije dostignuta ciljana vrijednost.  Budući se uskoro očekuje uvođenje novog imunokemijskog testa, teško je predvidjeti odaziv. Stoga ćemo biti zadovoljni, ukoliko odaziv ostane na razini odaziva ostvarenog u 5. ciklusu.  **CILJ: Povećanje obuhvata osoba tretmanom zbog poteškoća mentalnog zdravlja-savjetovalište školske djece**   |  |  |  |  |  |  |  | | --- | --- | --- | --- | --- | --- | --- | | ***Pokazatelj***  ***Rezultata*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2024.)*** | ***Ostvarena vrijednost (2024.)*** | | Broj školske djece u tretmanu | Povećanjem broja djece u tretmanu prevenirati će se negativni socijalno-ekonomski društveni učinci u mentalnom razvoju i zdravlju djeteta | broj školske djece | 100 | Zavod | 250 | 328 |   **Procjena i ishodište potrebnih sredstava za aktivnost: Redovna djelatnost**   |  |  |  | | --- | --- | --- | | Naziv aktivnosti | Plan  2024. | Ostvarena vrijednost  2024. | | Redovna djelatnost | 3.469.150,35 | 3.277.093,56 |   Ostvarena vrijednost redovne djelatnosti iznosi 94,46 % planirane vrijednosti iz razloga što su ostvareni manji troškovi plaća iz razloga planiranih zapošljavanja specijalizanata a koji nisu ostvareni.  **AKTIVNOST A100002: Centralno financiranje specijalizacija**  **Obrazloženje:**  Zavod za javno zdravstvo Međimurske županije se javio na Ograničeni poziv za dodjelu besprovratnih projekata pod nazivom „Centralno financiranje specijalizacija“ temeljem nacionalnog plana oporavka i otpornosti 2021.-2026. kojim će se financirati tri specijalizacije doktora medicine. Specijalistička usavršavanja doktora medicine provest će se iz područja epidemiologije, školske i adolescentne medicine te kliničke mikrobiologije.  **Zakonske i druge pravne osnove programa:**    Zakonska osnova zasniva se na Zakonu o zdravstvenoj zaštiti, Nacionalnom planu oporavka i otpornosti 2021.-2026., Nacionalnom planu specijalističkog usavršavanja zdravstvenih radnika za petogodišnje razdoblje, Pravilniku o specijalističkom usavršavanju doktora medicine i Odluke ministra zdravstva o specijalističkom usavršavanju doktora medicine u djelatnosti obiteljske medicine, pedijatrije, ginekologije i opstetricije, medicine rada i sporta, hitne medicine, oftamologije i optometrije, opće interne medicine, fizikalne medicine i rehabilitacije, kliničke radiologije, epidemiologije, školske i adolescentne medicine i kliničke mikrobiologije.  **Ciljevi provedbe programa:**  Primarni cilj je nadomještanje djelatnika specijalista koji odlaze u mirovinu, novim, mladim specijalistima a sve sa svrhom da se osigura:  - kvalitetna i kontinuirana usluga na području epidemiološke zaštite u Međimurskoj županiji  - kvalitetna i kontinuirana usluga na području školske i adolescentne medicine u Međimurskoj županiji  - kvalitetna i kontinuirana usluga u djelatnosti kliničke mikrobiologije u ZZJZ MŽ  - povećana ukupna kvaliteta usluge primarne zdravstvene zaštite pacijenata i pučanstva u MŽ  **Procjena i ishodište potrebnih sredstava za aktivnost: Centralno financiranje specijalizacija**   |  |  |  | | --- | --- | --- | | Naziv aktivnosti | Plan  2024. | Ostvarena vrijednost  2024. | | Centralno financiranje specijalizacija | 100.231,74 | 101.797,60 |   Ostvarena vrijednost troškova specijalizacije iznosi 101,56% planirane vrijednosti.  **AKTIVNOST A100003: Program usmjeren unapređenju mentalnog zdravlja, prevenciji i liječenju ovisnosti u Međimurskoj županiji**  **Obrazloženje:**  Zavod se svake godine javlja na natječaj za program objavljen od strane Ministarstva zdravstva - program je usmjeren zaštiti mentalnog zdravlja stanovništva Međimurske županije, prevenciji i izvanbolničkom liječenju ovisnosti. Planirani financijski priljev po navedenom programu od strane Ministarstva zdravstva iznosi 55.000 EUR. Program je nastavak aktivnosti usmjerenih ka prevenciji, ranom otkrivanju, liječenju i rehabilitaciji mentalnih poremećaja i ovisnosti o alkoholu i drugim sredstvima ovisnosti, obuhvaćajući stanovništvo MŽ svih starosnih dobi, od predškolske do umirovljeničke, s posebnim naglaskom na primarnu prevenciju kroz program treninga životnih vještina. Trening životnih vještina dokazano je učinkovit u prevenciji ovisničkih i drugih oblika rizičnih ponašanja. Radi se o programu primarne prevencije rizičnih ponašanja (pušenja, konzumacije alkohola i zlouporabe droga) kojeg naš Zavod u suradnji s Međimurskom županijom i školskim preventivnim programima provodi od 2016. godine. Spada u programe nove generacije koji su formirani na temelju nalaza velikog broja istraživanja o tome što predstavlja zaštitne, a što rizične faktore u nastanku ovisničkog ponašanja. Program se provodi za učenike 4., 5, 6. i 7. razreda osnovne škole, kako bi se zahvatio period ključan za razvoj stavova i navika povezanih s ovisničkim ponašanjem i drugim oblicima poremećaja u ponašanju. Provode ga razrednici i stručni suradnici škola uz superviziju stručnjaka iz Djelatnosti za zaštitu mentalnog zdravlja, prevenciju i izvanbolničko liječenje ovisnosti ZZJZ MŽ.  **Zakonska osnova:**  Nacionalna strategija djelovanja na području ovisnosti za razdoblje do 2030. godine  Akcijski plan djelovanja na području ovisnosti do 2026. godine  Nacionalna strategija zaštite mentalnog zdravlja  **CILJ : Povećanje obuhvata osoba tretmanom zbog uporabe sredstava ovisnosti**   |  |  |  |  |  |  |  | | --- | --- | --- | --- | --- | --- | --- | | ***Pokazatelj***  ***Rezultata*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2024.)*** | ***Ostvarena vrijednost (2024)*** | | Broj osoba u tretmanu | Povećanjem broja osoba u tretmanu prevenirati će se negativni socijalno-ekonomski društveni učinci zbog konzumiranja sredstava ovisnosti | broj | 200 | Zavod | 270 | 264 |   **Procjena i ishodište potrebnih sredstava za aktivnost: Program usmjeren unapređenju mentalnog zdravlja prevenciji i liječenju ovisnosti u Međimurskoj županiji**   |  |  |  | | --- | --- | --- | | Naziv aktivnosti | Plan  2024. | Ostvarena vrijednost  2024. | | Program usmjeren unapređenju mentalnog zdravlja prevenciji i liječenju ovisnosti u Međimurskoj županiji | 55.000 | 55.000 |   Ostvarena je planirana vrijednost programa u identičnom iznosu.  **AKTIVNOST 1009A100911: Savjetovalište za prevenciju prekomjerne tjelesne težine i debljine**  **Zakonska osnova:**  **Nacionalna razvojna strategija Republike Hrvatske do 2023.g.**  Cilj 5. „Zdrav, aktivan i kvalitetan život“  Prioritetno područje: 2. Zdravlje, zdrave prehrambene navike i aktivni život kroz sport  **Nacionalni plan razvoja zdravstva za razdoblje od 2021.-2027. godine**  Posebni cilj 1. Bolje zdrave životne navike i učinkovitija prevencija bolesti  Mjera 1. Promicanje zdravih životnih navika  **Opis, obrazloženje mjere**: s obzirom na raširenost čimbenika rizika (pušenje, pretilost, tjelesna neaktivnost, itd.), bolja briga o vlastitom zdravlju jedan je od osnovnih preduvjeta da preokrenemo negativne zdravstvene trendove. Programi edukacije i kampanje, provedba populacijskih istraživanja, standardizacija jelovnika u javnim ustanovama, promjena propisa o proizvodima štetnima za zdravlje i uspostava mreže savjetovališta unaprijedit će zdravstvene ishode populacije.  **Nacionalni plan razvoja Međimurske županije do 2027. godine**  Prioritet 2. „Zdravo, uključivo i otporno društvo“  Mjera 2.5.1. Promicanje zdravih stilova života od najranije mladosti  **Opis mjere:**  Nastavak promicanja zdravih životnih stilova (zdravstvena pismenost i kultura; zdrava i raznovrsna prehrana, kretanje, sportska rekreacija i dr.). Osnaživanje primarne zdravstvene zaštite i Zavoda za javno zdravstvo za provedbu programa prevencije pretilosti i njihova promocija.  **CILJ : Povećanje obuhvata osoba tretmanom zbog prevencije i korekcije prekomjerne tjelesne težine i debljine i usvajanja zdravog stila života**   |  |  |  |  |  |  |  | | --- | --- | --- | --- | --- | --- | --- | | ***Pokazatelj***  ***Rezultata*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2024.)*** | ***Ostvarena vrijednost (2024.)*** | | Broj osoba u tretmanu  Broj pruženih usluga savjetovanja nutricioniste  Broj ukupnih usluga Savjetovališta | Povećanjem broja osoba u tretmanu i usluga Savjetovališta povećat će se broj osoba koje će usvojiti zdrave životne navike te će se tako smanjiti prevalencija prekomjerne tjelesne težine i debljine u našem stanovništvu, a posljedično i prevalencija kroničnih nezaraznih bolesti povezanih s njom | broj | 380 (osobe)  500 (savjet.nutric.)  1.900 (ukupno usluga) | Zavod | 400  550  2000 | 457  892  2164 |   **Cilj djelovanja Savjetovališta**: povećanje broja osoba u tretmanu i usluga Savjetovališta kako bi se povećao broj osoba koje će usvojiti zdrave životne navike te će se tako smanjiti prevalencija prekomjerne tjelesne težine i debljine u našem stanovništvu, a posljedično i prevalencija kroničnih nezaraznih bolesti povezanih s njom. Na taj način će se unaprijediti kvaliteta života i blagostanje stanovništva Međimurske županije.  **Izvještaj o postignutim ciljevima i rezultatima u 2024.g.**  U Zavodu za javno zdravstvo Međimurske županije od 2007. godine djeluje Savjetovalište za prevenciju i tretman prekomjerne tjelesne težine i debljine. Rad se temelji na multidisciplinarnom pristupu, a od 2020. godine kao stalni član tima na puno radno vrijeme je zaposlena magistra nutricionizma.  Tijekom 2024. godine, u savjetovalištu su bile pružene ukupno 2.164 usluge (u individualnom tretmanu, uključeno i određivanje kolesterola, triglicerida i šećera u kapilarnoj krvi), od toga su 892 bile usluge nutricioniste, a ukupno je u 2024. godini 457 osoba koristilo usluge Savjetovališta (indicidualnog i grupnog tretmana).  **Procjena i ishodište potrebnih sredstava za aktivnost: Savjetovalište za prevenciju prekomjerne tjelesne težine i debljine**   |  |  |  | | --- | --- | --- | | Naziv aktivnosti | Plan  2024. | Ostvarena vrijednost  2024. | | Savjetovalište za prevenciju prekomjerne tjelesne težine i debljine | 36.204,10 | 35.170,13 |   Ostvarena vrijednost troškova po aktivnosti Savjetovališta za prevenciju prekomjerne tjelesne težine i debljine iznosi 97,14 % planirane vrijednosti.  **AKTIVNOST 1009A100901: Održavanje i kapitalna ulaganja-decentralizirana sredstva**  **Obrazloženje:**  Investicijsko i tekuće održavanje u zdravstvu iz decentraliziranih funkcija- planirano je redovito tekuće održavanje medicinske, nemedicinske i informatičke opreme potrebnih za neometano funkcioniranje Zavoda. U okviru te aktivnosti planirana je i kupnja nove opreme prema popisu prioriteta za 2024. godinu.  **Cilj:** Redovno i pravodobno servisiranje i održavanje nemedicinske, medicinske i informatičke opreme, koja se financira iz decentraliziranih funkcija ima za cilj nesmetano funkcioniranje postrojenja i opreme u Zavodu radi kontinuiranog pružanja zdravstvene zaštite pacijentima.  **Zakonska osnova:**  Odluka o minimalnim financijskim standardima za decentralizirane funkcije za zdravstvene ustanove u 2024. godini  **Procjena i ishodište potrebnih sredstava za aktivnost: Održavanje i kapitalna ulaganja-decentralizirana sredstva**   |  |  |  | | --- | --- | --- | | Naziv aktivnosti | Plan  2024. | Ostvarena vrijednost  2024. | | Održavanje i kapitalna ulaganja-decentralizirana sredstva | 173.704,00 | 173.704,00 |   Ostvarena vrijednost održavanja i kapitalnih ulaganja iznosi 100 % planirane vrijednosti.  **AKTIVNOST 1009A100904 Monitoring vodoopskrbnog sustava u Međimurskoj županiji**  **Opis aktivnosti**: Sustavno praćenje zdravstvene ispravnosti vode provođenjem niza planiranih mjerenja i analiza pojedinih parametara vode za ljudsku potrošnju, a obuhvaća monitoring (praćenje) parametara skupine A i parametara skupine B te monitoring parametara radioaktivnih tvari u vodi za ljudsku potrošnju navedenih u Pravilniku o parametrima sukladnosti, metodama analiza i monitorinzima vode namijenjene za ljudsku potrošnju (NN 30/2023, 88/2023).  **Zakonske i druge pravne osnove aktivnosti**:  Sukladno odredbama Zakona o vodi za ljudsku potrošnju (članak 52. stavak 1.,NN 30/2023), jedinice područne (regionalne) samouprave odnosno Grad Zagreb osiguravaju financijska sredstva za provođenje državnog monitoringa i monitoringa parametara radioaktivnih tvari iz članaka 41. i 50. u vodi za ljudsku potrošnju na području Međimurske županije.  **Ciljevi provedbe aktivnosti:**  Monitoring vode za ljudsku potrošnju podrazumijeva sustavno praćenje zdravstvene ispravnosti vode namijenjene za ljudsku potrošnju u Republici Hrvatskoj provođenjem niza planiranih mjerenja i analiza pojedinih parametara vode namijenjene za ljudsku potrošnju iz dijelova mikrobioloških, kemijskih, indikatorskih parametara i ostalih parametara propisanih pravilnikom iz članka 9. stavka 1. podstavka 1. ovoga Zakona i dodatnih parametara propisanih godišnjim planom državnog monitoringa.  **Procjena i ishodište potrebnih sredstava za aktivnost: Monitoring vodoopskrbnog sustava u MŽ**   |  |  |  | | --- | --- | --- | | Naziv aktivnosti | Plan  2024. | Ostvarena vrijednost  2024. | | Monitoring vodoopskrbnog sustava u MŽ | 18.689,10 | 18.689,10 |   Ostvarena vrijednost monitoringa vodoopskrbnog sustava u MŽ iznosi 100 % planirane vrijednosti.  **Pokazatelji rezultata :**   |  |  |  |  | | --- | --- | --- | --- | | Pokazatelj  rezultata | Jedinica | Ciljana vrijednost  2024. | Ostvarena vrijednost  2024 | | Broj analiza | kom | 129 | 129 |     ***AKTIVNOST* 1009A100917 Monitoring komaraca u Međimurskoj županiji**  **Opis aktivnosti**: 1009A100917 Monitoring komaraca u Međimurskoj županiji je sustavno praćenje komaraca, koje obuhvaća put njihovog širenja, njihovo razmnožavanje i nastanjivanje na odabranim područjima.  **Zakonske i druge pravne osnove aktivnosti**:  Izmjenama i dopunama Programa mjera suzbijanja patogenih mikroorganizama, štetnih člankonožaca (Arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Republiku Hrvatsku (Narodne novine br. 62/18), podtočka 2.1.4., stavak 11, *Županije, odnosno Grad Zagreb obvezni su omogućiti provođenje programa na području svoje nadležnosti s ciljem sprječavanja pojave i mogućeg širenja zaraznih bolesti koje prenose komarci.*  **Ciljevi provedbe aktivnosti:**  Praćenjem brojnosti, vrsta i rasprostranjenosti dobivamo rezultate pomoću kojih možemo donositi pravovremene i valjane mjere dezinsekcije, a sve s ciljem smanjenja broja komaraca i posljedično vektora zaraznih bolesti.  **Procjena i ishodište potrebnih sredstava za aktivnost: Monitoring invazivnih vrsta komaraca**   |  |  |  | | --- | --- | --- | | Naziv aktivnosti | Plan  2024. | Ostvarena vrijednost  2024. | | Monitoring invazivnih vrsta komaraca | 4.499 | 4.499 |   Ostvarena vrijednost monitoringa invazivnih vrsta komaraca iznosi 100 % planirane vrijednosti.  **Aktivnost 1009A100924: Promocija javno-zdravstvenih programa**  **Opis izvršene aktivnosti:**  Učenici 7. i 8. razreda osnovne škole, učenici srednjih škola, djeca vrtićke dobi, predstavnci zdr. i odgojno-obrazovnih ustanova kao i članovi različitih sportsko-rekreativnih udruga tijekom mjesec dana uvježbavali su zajedničku plesnu koreografiju koju su svi zajedno izveli u I. osnovnoj školi u Čakovcu u sklopu Europskog tjedna sporta 24. rujna 2024. godine. Cijeli događaj je sadržajno bio puno bogatiji bogatiji te je bio organiziran kao sat tjelesne i zdravstvene kulture uz brojne edukativne sadržaje. Program je započeo kratkim obraćanjem organizatora te pozdravima uspješnih sportaša – Nenada Vrbanca, Branka Zorka, jednog od najuspješnijih hrvatskih atletičara. Potom su za sve učesnike bile organizirane sportske aktivnosti, a uslijedilo je i neformalno druženje sportaša s učenicima. Cijeli događaj je završio zajedničkim plesom svih sudionika.  Istovremeno smo obilježili Svjetski dan srca te se podijelilo mnoštvo edukativnih materijala uz druge edukativne sadržaje (analiza sastava tjelesne mase, mjerenje krvnog tlaka, konzultacije sa zdr. djelatnicima), radionice oživljavanja i drugih postupaka koji se poduzimaju kod životno ugroženih osoba i dr.  **Ciljevi:**  BeACTIVE satom tjelesne i zdravstvene kulture na otvorenom i FlashMOVE plesnim događajem:  • Promovirali smo i osnažili svijest sudionika i javnosti o važnosti tjelesne aktivnosti za zdravlje, osobito djece i mladih ali i ljudi svih generacija  • Promovirali smo vrijednosti Europskog tjedna sporta  • Privukli smo medijsku pozornost i stvorili pozitivnu sliku o Europskom tjednu sporta  • Stvorili smo zajedništvo koje će ujediniti raznolikost aktivnosti koje će se u cijeloj Europi provoditi za vrijeme Europskog tjedna sporta  • Sudionici su se zabavili tijekom sportskih aktivnosti i posebno tijekom plesa  • Okupili smo različite generacije ljudi na jednom mjestu – s naglaskom na mlade.  Koreografija je uvijek zajednička, jednostavna i atraktivna, a u 2024. godini se plesalo na pjesmu RIM TIM TAGI DIM, tako da su svi mogli biti dio FlashMOVE plesnog događaja: djeca, odrasli pa i nešto stariji.  Predstavljanjem različitih sportova i uspješnih sportaša želimo dodatno motivirati mlade da iskoriste svoje talente, te da se okušaju i u različitim sportskim disciplinama.  Istovremeno smo obilježili i Svjetski dan srca, ove godine pod motom „Koristi srce za djelovanje“, u sklopu kojeg su srednjoškolci volonteri dijelili različite edukativne poruke i motivirali mlade na usvajanje zdravog stila života.  **Mjerljivi rezultati:**  Na satu tjelesnog i zajedničkom plesu sudjelovali su učenici iz 11 osnovnih škola te iz Centra za odgoj i obrazovanje Čakovec, naravno predvođeni profesorima tjelesne i zdravstvene kulture, stručnim suradnicima, pedagozima, ravnateljima. Od osnovnih škola, s nama je OŠ Pribislavec, Podturen, Štrigova, Kotoriba, Belica, Mala Subotica, Mursko Središće, Sveti Martin na Muri te I. i III. Osnovna škola Čakovec. Ove su godine plesnu koreografiju uvježbala djeca iz Dječjeg vrtića Cipelica i Cvrčak te Dječjeg vrtića Dječja mašta, naravno, uz veliku podršku svojih odgajatelja i stručnih suradnika te zaslužuju poseban pljesak.  Sjajan je bio i odaziv srednjih škola – zapravo, uključile su se sve srednje škole - Gospodarska škola Čakovec, Srednja škola Čakovec, Srednja škola Prelog, Gimnazija Josipa Slavenskog Čakovec, Ekonomska škola Čakovec, Graditeljska škola Čakovec i Tehnička škola Čakovec. U plesu su sudjelovali i članovi nekoliko udruga građana – Udruge građana Garduža Gardinovec, Udruge žena Strahoninec i Šenkovec, članovi Udruge umirovljenika Čakovec, članovi Grupe za nordijsko hodanje Zavoda za javno zdravstvo Međimurske županije, Članovi Udruge slijepih Međimurske županije, Plesna skupina Županijske lige protiv raka Čakovec i Klub laringektomiranih Međimurske županije kao i brojni zaposlenici Zavoda za javno zdravstvo Međimurske županije, zaposlenici Međimurske županije, Županijske bolnice Čakovec i Doma zdravlja Čakovec. Ukupno je sudjelovalo oko 1000 osoba, a putem medija, uključila se i čitava zajednica.   |  |  |  | | --- | --- | --- | | Naziv aktivnosti | Plan  2024. | Ostvarena vrijednost  2024. | | Promocija javno-zdravstvenih aktivnosti | 400 | 400 |   Ostvarena vrijednost promocije javno-zdravstvenih aktivnosti iznosi 100 % planirane vrijednosti. Navedenu aktivnost financirala je Međimurska županija.  **Procjena i ishodište potrebnih sredstava za program: PROVOĐENJE ZDRAVSTVENE ZAŠTITE**   |  |  |  | | --- | --- | --- | | Naziv aktivnosti | Plan  2024. | Ostvareno  2024. | | Redovna djelatnost | 3.469.150,35 | 3.277.093,56 | | Monitoring vodoobskrbnog sustava u MŽ | 18.689,10 | 18.689,10 | | Monitoring invazivnih vrsta komaraca | 4.499,00 | 4.499,00 | | Decentralizirane funkcije u zdravstvu | 173.704,00 | 173.704,00 | | Centralno financiranje specijalizacija | 100.231,74 | 101.797,60 | | Program usmjeren unapređenju mentalnog zdravlja, prevenciji i liječenju ovisnosti u MŽ | 55.000,00 | 55.000,00 | | Savjetovalište za prevenciju prekomjerne tjelesne težine i debljine | 36.204,10 | 35.170,13 | | Promocija preventivnih javno zdravstvenih programa | 400,00 | 400,00 | | Ukupno program: | 3.857.878,29 | 3.666.353,39 |   Ravnateljica:  prim. Marina Payerl-Pal, dr.med. |